b'\n_START_ARTICLE_\nThe Bat!\n_START_SECTION_\nIstoric\n_START_PARAGRAPH_\nBeta 1.0, prima versiune public\xc4\x83 a fost lansat\xc4\x83 \xc3\xaen martie 1997. Suporta structura pe dosare, filtrarea mesajelor, caracterele interna\xc8\x9bionale, afi\xc8\x99a mesajele de tip HTML f\xc4\x83r\xc4\x83 a avea Internet Explorer instalat. Avea \xc8\x99i o calitate special\xc4\x83 numit\xc4\x83 Mail Ticker._NEWLINE_Versiunea 1.00 compilarea 1310, prima versiune stabil\xc4\x83 a fost pus\xc4\x83 public \xc3\xaen martie 1998._NEWLINE_Versiunea 1.32 - a fost introdus un motor nou de design pe 27 aprilie 2000. Versiunile p\xc3\xa2n\xc4\x83 la 1.31 au folosit motorul THtmlViewer creat de David Baldwin._NEWLINE_Versiunea 2.0 (septembrie 2003) - a fost introdus suportul pentru IMAP, un editor simplu de HTML, au fost ad\xc4\x83ugate \xc8\x99i module precum Anti-Spam, Antivirus \xc8\x99i organizator, de asemenea putea importa mesaje din Microsoft Office Outlook \xc8\x99i Outlook Express_NEWLINE_Versiunea 3.0 (septembrie 2004) - a fost introdus\xc4\x83 customizarea interfe\xc8\x9bei, dosare virtuale, Mail Chat, autentificare biometric\xc4\x83 \xc8\x99i suportul pentru protocolul MAPI folosit pentru conectarea la servere Microsoft Exchange._NEWLINE_Versiunea 3.95 (decembrie 2006) - a fost introdus suportul pentru IPv6._NEWLINE_Versiunea 4.0 (februarie 2008) - a fost adaugat\xc4\x83 op\xc8\x9biunea pentru istoricul adreselor de e-mail, dosare favorite \xc8\x99i manipularea adreselor de tip URL pentru preluarea imaginilor din con\xc8\x9binut HTML. Editorul clientului de e-mail suporta caracterele Unicode, modulul intern pentru editarea imaginilor suporta rotirea lor, modul mai avansat pentru redimensionare, algoritmi pentru m\xc4\x83rire \xc8\x99i suportul pentru tot ecranul._NEWLINE_Versiunea 4.1 (decembrie 2008) au fost ad\xc4\x83ugate \xc8\x99abloanele HTML, suportul pentru proxy SOCKS \xc8\x99i un nou un nou tip de structur\xc4\x83 a bazei de date, ceea ce a dus la manipulare de e-mailuri nelimitate._NEWLINE_Versiunea 4.2 (iunie 2009) a fost adaugat\xc4\x83 op\xc8\x9biunea de a trimite mesajele cu \xc3\xaent\xc3\xa2rziere pentru a evita expedierea nedorit\xc4\x83 a mesajelor neterminate._NEWLINE_\xc3\x8en versiunea 4.2.36 (aprilie 2010) s-a \xc3\xaembun\xc4\x83t\xc4\x83\xc8\x9bit viteza de lucru cu fi\xc8\x99iere \xc8\x99i s-a mic\xc8\x99orat \xc3\xaenc\xc4\x83rcarea CPU la primirea coresponden\xc8\x9bei cu folosirea protocolului POP3._NEWLINE_Versiunea 5.0 (aprilie 2011) \xe2\x80\x93 a fost \xc3\xaembun\xc4\x83t\xc4\x83\xc8\x9bit suportul pentru IMAP, au fost ad\xc4\x83ugate informa\xc8\x9bii despre dosar \xc3\xaen coloana listei scrisorilor, \xc8\x99abloanele HTML, image downloader._NEWLINE_Versiunea 5.1 (aprilie 2012) \xe2\x80\x93 au fost ad\xc4\x83ugate Inbox Analyzer, tag-uri scrisorilor, modul extern de vizualizare HTML \xc8\x99i Multi- SMTP._NEWLINE_Versiunes 6.0\xc2\xa0 (noiembrie 2013) \xe2\x80\x93 a fost ad\xc4\x83ugat suportul IDN \xc8\x99i Unicode._NEWLINE_Versiunea 6.1 (decembrie 2013) \xe2\x80\x93 a fost ad\xc4\x83ugat suport pentru protocoale SSL 3.0 \xc8\x99i TLS 1.1._NEWLINE_Versiunea 6.2 (ianuarie 2014) \xe2\x80\x93 a fost introdus Summary View (vizualizare rezumat)._NEWLINE_Versiunea 6.3 (martie 2014) \xe2\x80\x93 a fost ad\xc4\x83ugat suportul integrat pentru abonamente RSS._NEWLINE_Versiunea 7.0 (august 2015) \xe2\x80\x93 a fost ad\xc4\x83ugat suportul protocolului CardDAV pentru sincronizarea agendelor \xc8\x99i suportul protocolului EWS pentru conectare la MS Exchange Server 2007 \xc8\x99i versiunile acestuia mai recente._NEWLINE_Versiunea 7.1 (ianuarie 2016) \xe2\x80\x93 a fost ad\xc4\x83ugat suportul oAuth 2.0 pentru serviciile de po\xc8\x99t\xc4\x83 electronic\xc4\x83 Gmail \xc8\x99i Mail.Ru._NEWLINE_Versiunea 7.2 (iulie 2016) \xe2\x80\x93 desc\xc4\x83rcarea scrisorilor \xc3\xaen cutiile po\xc8\x99tale POP3 a devenit mai rapid\xc4\x83._NEWLINE_Versiunea 7.3 (septembrie 2016) \xe2\x80\x93 a fost ad\xc4\x83ugat suportul Elliptic Curves \xc8\x99i Perfect Forward Secrecy pentru sporirea securit\xc4\x83\xc8\x9bii \xc3\xaen conexiunile TLS/SSL.\n_START_SECTION_\nPozi\xc8\x9bia pe pia\xc8\x9b\xc4\x83\n_START_PARAGRAPH_\nPe pia\xc8\x9ba clien\xc8\x9bilor de mail, principalii competitori sunt Eudora, Pegasus Mail \xc8\x99i c\xc3\xa2\xc8\x9biva clien\xc8\x9bi baza\xc8\x9bi pe navigatorul de web.\n_START_SECTION_\nAntetele false\n_START_PARAGRAPH_\nUn num\xc4\x83r de furnizori servicii internet au reclamat c\xc4\x83 The Bat! este client folosit la trimiterea mesajelor de tip spam. De aceea, numero\xc8\x99i furnizori blocheaz\xc4\x83 mesajele ce con\xc8\x9bin \xc3\xaen antent The Bat! sau, mai exact, \xc3\xaen linia care \xc3\xaencepe cu X-Mailer. Multe mesaje-spam au linia X-Mailer din antet setat\xc4\x83 The Bat!._NEWLINE_Programe ca SpamAssassin pot detecta mesajele cu linia "X-Mailer: The Bat!" \xc8\x99i verific\xc4\x83 \xc3\xaen mai multe zone ale mesajului, cum ar fi con\xc8\x9binutul HTML, message-id (nr. de serie al mesajului) \xc8\x99i charset (setul de caractere).'